جمهورباشقانی اردوغان، آمریکادان آلیناجاق اف-۳۵لرین تحویلی قونوسوندا هر هانسی بیر نگرانلیق داشیمادیقلارینی سؤیله‌دی.
اردوغان، پارتی‌سینین تورکیه بؤیوک میلت مجلسین‌ده‌کی قروپ توپلانتی‌سین‌دا دانیشماسیندا، اف-۳۵لرین تورکیه‌یه تحویلینی داوردوران آمریکاداکی پروژه‌یه توخوندو.
اف-۳۵لرین تحویلی قونوسوندا هر هانسی بیر نگرانلیق داشیمادیقلارینی بیلدیره‌ن اردوغان،
"سایین ترامپ، بروکسل‌ده‌کی (ناتو ذیروه‌سی سیراسیندا) گؤروشوموزده، بیزه یازی‌لی اولاراق ائتدیگی آچیقلاماسینی دا گؤستردی، بئله بیر شئی سؤز قونوسو دئییل. بیز، بو نقطه‌ده هر هان‌سی بیر نگرانلیق داشیمیریق" دئیه دانیشدی.
آمریکا کنگره‌سینین ایکی قانادی سنا و نماینده‌لر مچلسی، ۷۱۶ میلیارد دلارلیق ۲۰۱۹ مدافعه خرجلری قانون تاساریسی اوزرینده آنلاشما تامین ائتمیش، بونا گؤره تورکیه‌یه اف-۳۵ یئنی نسیل ساواش اوچاغی تحویلینین گئچیجی اولاراق دوردورولاجاغی ایر‌لی سورولموشدو.
